钦定古今图书集成/明伦汇编/氏族典/第305卷 > 《廖用贤尚友录》 > 常达
## 钦定古今图书集成/明伦汇编/氏族典/第305卷 > 《廖用贤尚友录》 > 常达

按《唐书常达传》：“达，陕州陕人。仕隋为鹰击郎将。从高
祖征伐，命为统军，拜陇州刺史。时薛举方强，达败其
子仁杲，举遣将仵士政绐降，达不疑，厚加抚接，士政
伺隙劫之归贼。举指其妻谓达曰：‘识皇后乎’？答曰：‘彼
瘿老妪，何所道’？举奴张贵又曰：‘亦识我否’？达瞋目曰：
‘汝乃奴耳’。贵忿，举笏击其面，达不为慑。仁杲平，终陇”
西刺史。